  Майя Бывальцева Удмуртиысь куинь школаос Россиысь 200 устоосыз школаос пӧлы шедизы. Кунысь устоосызлы вылӥ дышетсконниослы вуоно студентъёсты тужгес тросэн дасясь дышетон юртъёслэсь рейтингзэс шараяз . Лыдметэ пыризы Ижкарысь экономикая но математикая 29 номеро лицей (66-тӥ интыын), 41 номеро лицей (124-тӥ интыын) но Глазкарысь физикая но математикая лицей (140-тӥ интыын). Рейтингез кылдытӥсьёс Россиысь 15 сюрс школаосысь 87 сюрслэсь трос выпускникъёслэсь вылӥ дышетсконниосы пыремзэс эскеризы. Соос огъя кун экзаменлы шоро-куспо баллэз лыдэ ӧз басьтэ, угось «школая шоро-куспо температураез» мертан дышетскисьёсты но анай-атайёссэс зол сураны быгатысал». Со дыре ик дышетсконниосы пыронлы йылпумъянъёсты кык арлэсь учкизы (2014-тӥ но 2015-тӥ аръёсы). Котькуд шоръёзо дышетсконнилэсь интызэ пусъён понна лыдэ басьтӥзы олимпиадаын вормемъя пырем выпускникъёслэсь лыдзэс; очной амалэн коньдэт чотын но очной амалэн дунын дышетскыны пыремъёслэсь лыдзэс. Вань ивортодэтэз агентстволы асьсэос вылӥ дышетсконниос сётӥзы. Рейтинглэн нырысетӥ чуръёсаз Москваысь вить школаос. Тегъёс: Дышетон Ижкар Удмуртия Россия Глазкар школаос вылӥдышетсконниос  